ILINK เด้งแรง 8% ขานรับกำไร Q1 โต 50% ดีกว่าคาด โบรกชี้ทั้งปี 66 แตะ 471 ล้าน
ILINK เด้งแรง 8% ขานรับไตรมาส 1/66 กำไร 127 ล้านบาท โต 50% ดีกว่า บล.ฟินันเซีย ไซรัส คาดไว้ 21% พร้อมประเมินกำไรทั้งปี 66 แตะ 471 ล้านบาท แนะนำ “ซื้อ” ราคาเป้าหมาย 10 บาท
ILINK เด้งแรง 8% ขานรับไตรมาส 1/66 กำไร 127 ล้านบาท โต 50% ดีกว่าบล.ฟินันเซีย ไซรัส คาดไว้ 21% พร้อมประเมินกำไรทั้งปี 66 แตะ 471 ล้านบาท แนะนำ “ซื้อ” ราคาเป้าหมาย 10 บาท
11 พ.ค. 2566

ผู้สื่อข่าวรายงานว่า วันนี้ (11 พ.ค. 66) ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK  ล่าสุด ณ เวลา 10:50 น. อยู่ที่ระดับ 7.20 บาท บวก 0.55 บาท หรือ 8.27% สูงสุดที่ระดับ 7.35 บาท ต่ำสุดที่ระดับ 7.10 บาท ด้วยมูลค่าการซื้อขาย 16.25 ล้านบาท

โดยราคาหุ้น ILINK ปรับตัวขึ้นร้อนแรงตอบรับผลการดำเนินงานไตรมาสแรกโชว์กำไรสุทธิโต 50% อีกทั้งดีกว่านักวิเคราะห์ บล.ฟินันเซีย ไซรัส คาดการณ์ไว้ โดยกำไรสุทธิไตรมาส 1/66 ออกมาที่ 127 ล้านบาท เพิ่มขึ้น 50% จากงวดเดียวของปีก่อน 84.66 ล้านบาท ดีกว่าคาด 21% และคิดเป็น 27% ของคาดการณ์ทั้งปีแม้เป็น Low Season แต่สิ่งที่ทำได้ดีมากคือ Gross Margin ที่สูงสุดเป็นประวัติการณ์
นอกจากนี้ ยังคงประมาณการกำไรทั้งปี 66 อยู่ที่ 471 ล้านบาท เพิ่มขึ้น 23% เมื่อเทียบกับงวดเดียวของปีก่อน ทั้งนี้ ILINK เพิ่งชนะงานก่อสร้างสายเคเบิ้ลเกาะสมุย หากเซ็นสัญญาได้เร็วจะเป็น Upside ต่อประมาณการ ราคาหุ้นปัจจุบันต่ำ BV และเทรด PER เพียง 7.7 เท่า ต่ำกว่าในอดีตมาก แนะนำ “ซื้อ” ราคาเป้าหมาย 10 บาท
ส่วนสัญญาณเทคนิคให้แนวรับ 6.40 บาท แนวต้าน 6.80-7 บาท